ตามคาด! BH รูด 5% หลัง BDMS เตรียมขายหุ้นเกลี้ยงพอร์ต ราคาต่ำกระดาน
ตามคาด! BH รูด 5% หลัง BDMS เตรียมขายหุ้นเกลี้ยงพอร์ต ราคาต่ำกระดาน ล่าสุดอยู่ที่ 117 บาท ลบ 6.50 บาท หรือ 5.26% มูลค่าซื้อขาย 221.50 ล้านบาท
ตามคาด! BH รูด 5% หลัง BDMS เตรียมขายหุ้นเกลี้ยงพอร์ต ราคาต่ำกระดาน ล่าสุดอยู่ที่ 117 บาท ลบ 6.50 บาท หรือ 5.26% มูลค่าซื้อขาย 221.50 ล้านบาท
24 พ.ย. 2563

ผู้สื่อข่าวรายงานว่า ราคาหุ้น บริษัท โรงพยาบาลบำรุงราษฎร์ จำกัด (มหาชน) หรือ BH ล่าสุด ณ เวลา 10.08 น. อยู่ที่ 117 บาท ลบ 6.50 บาท หรือ 5.26% สูงสุดที่ 119 บาท ต่ำสุดที่ 115.50 บาท ด้วยมูลค่าซื้อขาย 221.50 ล้านบาท

โดยบริษัท กรุงเทพดุสิตเวชการ จำกัด (มหาชน) หรือ BDMS แจ้งว่า บริษัทได้เข้าทำสัญญาซื้อขายหุ้นสามัญ BH ที่ถืออยู่ทั้งหมด 180,715,806 หุ้น หรือคิดเป็นสัดส่วน 22.71% ของจำนวนหุ้นที่ออกและเรียกชำระแล้วทั้งหมดของ BH ให้กับผู้ซื้อในราคาหุ้นละ 103 บาท คิดเป็นเงินประมาณ 18,613.7 ล้านบาท เมื่อวันที่ 19 พ.ย. 63
ทั้งนี้ เมื่อวันที่ 24 พ.ย.63 บริษัทได้รับการยืนยันจากผู้ซื้อถึงความแน่นอนของแหล่งเงินทุน จึงคาดว่าจะสามารถดำเนินการขายหุ้นสามัญ BH บางส่วนผ่านกระดานซื้อขายหลักทรัพย์รายใหญ่ (Big Lot) ในตลาดหลักทรัพย์แห่งประเทศไทยเบื้องต้น 90,500,000 หุ้น ที่ราคา 103 บาทต่อหุ้น หรือคิดเป็นมูลค่าประมาณ 9,321.5 ล้านบาท ภายในวันที่ 26 พ.ย.63 ทำให้สัดส่วนการถือหุ้นของบริษัทลดลงมาที่ 11.34% ส่วนที่เหลืออีกจำนวน 90,215,806 หุ้น หรือคิดเป็นสัดส่วนประมาณ 11.34% คาดว่าการซื้อขายดังกล่าวจะแล้วเสร็จภายในเดือน ธ.ค.63 จับตา BDMS ขายบิ๊กล็อต BH เสี่ยงฉุดหุ้นร่วง หลังเคาะราคา 103 บ. ต่ำกว่ากระดาน